# RODIČOVSKÉ KONTO EDUPAGE

Milí rodičia,

Radi by sme Vás oboznámili s možnosťou **vytvoriť si rodičovské konto** pre prístup k elektronickej žiackej knižke a ďalším funkciám pre elektronickú komunikáciu so školou.

# PREČO SI VYTVORIŤ KONTO?


Doteraz Vám boli doručené prístupové mená zhodujúce sa s menom Vášho dieťaťa a s ním aj heslo pre prihlásenie. Ako rodič si však nižšie popísaným postupom môžete vytvoriť automaticky samostatné konto, ktoré má nasledujúce výhody:

* **Pokiaľ máte (alebo budete mať) na ZŠ viac ako jedno dieťa**, Vaše rodičovské konto Vám umožní **vidieť výsledky všetkých detí naraz** pod jedným prihlásením.
* V rodičovskom konte si môžete kedykoľvek bez problémov **zmeniť heslo**, prípadne aj prihlasovací e- mail.
* V prípade, že budete komunikovať so ZŠ, bude zrejmé, že **vystupujete ako rodič** a nedôjde k zámene s kontom žiaka.
* **Každý rodič (otec aj mama) môže mať samostatné konto**. Podmienkou je, že rodič uviedol svoju e- mailovú adresu v údajoch poskytnutých ZŠ na začiatku školského roku.
* V budúcnosti, keď predpokladáme spustenie aj ďalších funkcií elektronickej komunikácie bude vytvorenie samostatného žiackeho a rodičovského konta nevyhnutnosťou.
* Rodičovské konto môžete použiť **aj v mobilnej aplikácii** Edupage. Informácie : <http://mobile.edupage.org/>

# AKO SI VYTVORIŤ KONTO


Vytvorenie rodičovského konta prebieha automaticky cez stránku školy v nasledujúcich krokoch:

1. V internetovom prehliadači **prejdite na stránku školy** na adrese:  [https://zsbelusa.edupage.org/](http://zssenkvice.edupage.org/) a kliknite na položku „**Prihlásenie**“, ktorá sa nachádza v pravom hornom rohu.
2. Kliknite na text „**Neviem prihlasovacie meno alebo heslo**“ nachádzajúce sa pod tlačidlom „Prihlásiť sa“.







1. Zobrazí sa Vám nové **okno pre zadanie e-mailovej adresy** pre zaslanie prístupového mena a hesla.



1. Do položky „Email/Používateľské meno:“ **zadajte e-mailovú adresu**, ktorú ste poskytli ZŠ
2. Stlačte „Odoslať“
3. Na Vami zadanú e-mailovú adresu bude **zaslaný overovací e-mail** s predmetom „Edupage - Prihlásenie“ **POZOR: je možné, že sa tento e-mail bude nachádzať v záložke Nevyžiadaná pošta/Spam.**
4. **Kliknite na overovací link**, ktorý je uvedený v texte mailu
5. Otvorí sa Vám **okno portálu edupage.org**:



1. Kliknite na položku „**Zmeniť heslo**“
2. Otvorí sa Vám okno pre nastavenie/zmenu hesla k Vášmu prihlasovaciemu menu:



1. Vyplňte do oboch položiek nové heslo a kliknite na „**Zmeniť heslo**“
2. **Prihláste sa** na stránke <https://zsbelusa.edupage.org/> pomocou mena (e-mailová adresa) a hesla (ktoré ste si v predchádzajúcich krokoch zvolili) a používajte výhody rodičovského konta.